江美儀被批拍劇要等多年 伍詠薇財運將至
2024年04月23日 18:40
東網電視
更多新聞短片
藝人梁思浩擔任玄學app全球代言人,邀來一眾好友包括吳家樂、伍詠薇及江美儀等現身作嘉賓,場面熱鬧。大會推出大蛋糕,為明日(24日)57歲生日的思浩提前慶祝一番。
現場有風水命理師,為嘉賓指點迷津。伍詠薇被批未來有財運,而很久沒有拍劇的江美儀則打趣問:「我仲要等幾耐?」,獲批「仲要等多1年,同埋唔好淨係拍劇」,令她大發嬌嗔!同場亦有人指香港地運要等多三年半才有改善,但一定明天會更好。
談到生日願望,思浩表示近年身邊不時有朋友離世,故希望身邊人能開心及健康。提到台上他自爆2016年變賣所有家當,到尼泊爾做義工,他解釋:「因為我嘅運勢比較特別,每10年都有巨變,所以時間到咁上下,我就賣晒啲嘢套現,如果當年冇賣,我計過可能分分鐘要倒蝕3億!(啱啱入新運,過完D呢10年你又有咩打算?)退休囉,都係時候讓位俾下一代啦,大家都睇咗我3、40年嘞!」
同場吳家樂則指當年結婚,思浩出任伴郎,與對方多年一直私交甚篤,難怪一直鮮有公開露面的吳太,日前出席思浩飯局亦激罕合照,成網民熱話。談到早前曾於社交網「放負」,指工作上曾被當透明人,家樂大方回應:「呢個係警惕,其實唔應該放負,咁會令其他人唔開心,以及事件被放大。」他又透露接下來會中港兩地工作,作出多項新嘗試,預告暑假也未能陪伴家人。